11 அப்போது மோசே தம் கடவுளாகிய ஆண்டவர்முன் மன்றாடி,  "ஆண்டவரே, மிகுந்த ஆற்றலோடும் வலிமைமிகு கரத்தோடும்  நீர்தாமே எகிப்து நாட்டிலிருந்து கொண்டுவந்த உம் மக்களுக்கு எதிராக  உம் கோபம் மூள்வது ஏன்? 12 'மலைகளில் அவர்களைச் சாகடிப்பதற்கும்  மண்ணிலிருந்து அவர்களை அழித்தொழிப்பதற்குமாக  வஞ்சகமாய் ஆண்டவர் அவர்களைக் கூட்டிச் சென்றார்'  என்று எகிப்தியர் சொல்ல இடம் தருவானேன்? 